**Zápisnica zo zasadnutia Rady školy**

**Deň a čas konania:** 15. 4. 2021, 17:00 hod.

**Miesto konania:** online, formou aplikácie Zoom

**Prítomní:**

členovia rady školy: Kamil Zeman (ďalej tiež „p. Zeman“)

Iliana Medviďová (ďalej tiež „p. Medviďová“)

 Martin Grondžák (ďalej tiež „p. Grondžák “)

Juraj Kmeťko (ďalej tiež „p. Kmeťko “)

Martin Gabaj (ďalej tiež „p. Gabaj“)

Alena Braunerová (ďalej tiež „p. Braunerová“)

Zuzana Koyšová (ďalej tiež „p. Koyšová)

(v ďalšom texte spolu tiež „prítomní členovia RŠ“)

prizvaní:

Pavol Bernáth (ďalej tiež „p. Bernáth“)

(v ďalšom texte spolu tiež „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

1. Otvorenie
2. Prezentácia, voľba zapisovateľa a overovateľa zápisnice
3. Informácia o stave úloh/uznesení z predchádzajúcich zasadnutí Rady školy
4. Priebežná informácia vedenia školy o pedagogicko-organizačnom a

materiálno-technickom zabezpečení výchovno-vzdelávacieho procesu, všeobecné zhodnotenie za mesiace 09/2020 až 03/2021

1. Vyhodnotenie výchovno-vzdelávacieho procesu október-marec a predstavenie plánu na obdobie apríl-jún, júl-august v súvislosti s neštandardným priebehom vzdelávania ovplyvneného pandémiou COVID-19.
2. Rôzne
3. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda Rady školy (ďalej tiež „RŠ“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman predstavil nových členov RŠ p. Alenu Braunerovú a p. Zuzanu Koyšovú za pedagogických zamestnancov, ktorí nahradili p. Soňu Štancelovú a p. Mariku Chowaniecovú a p. Martina Gabaja za rodičov, ktorý nahradil p. Ľubomíra Gregoroviča.

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Koyšovú a za overovateľa zápisnice navrhol zvoliť p. Grondžáka. Následne prítomní pristúpili k hlasovaniu.

Výsledky hlasovania:

ZA: Kamil Zeman, Iliana Medviďová, Martin Grondžák, Juraj Kmeťko, Martin Gabaj, Alena Braunerová, Zuzana Koyšová

PROTI: nikto

ZDRŽAL SA: nikto

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa p. Zuzanu Koyšovú a za overovateľa zápisnice p. Martina Grondžáka.**

**K bodu 3. programu:**

Rada školy berie na vedomie priebežné plnenie úloh a uznesení z ostatného zasadnutia rady.

Riaditeľ školy, p. Bernáth, informoval členov Rady školy o nasledovných skutočnostiach:

* učiteľom boli zakúpené notebooky – 35 ks,
* žiakom boli zakúpené pracovné zošity a pracovné učebnice,
* výmena osvetlenia – 3 triedy,
* 8 tried bolo kompletne vybavených novým nábytkom,
* všetky WC sú vybavené utierkami a dezinfekciou na ruky, mydlom,
* učitelia dostali rúška, respirátory, vitamíny,
* revízie TV náradia, tlakové nádoby, bleskozvody, plyn, hydranty,
* výchovno-vzdelávací proces – prebieha dištančne v zmysle uznesení MŠVVaŠ SR a ŠPÚ,
* škola nemá žiadne záväzky ani pohľadávky po dátume splatnosti.

**K bodu 4. programu:**

P. Bernáth, riaditeľ školy, poskytol nasledujúce informácie:

* I. stupeň: v mesiacoch september–december prebiehalo vzdelávanie štandardným spôsobom. Počas tohto obdobia boli žiaci priebežne hodnotení. V mesiacoch január–marec sa žiaci vzdelávali dištančnou formou prostredníctvom aplikácie Zoom. V tomto období učitelia učili podľa časovo-tematických plánov, pričom obsahový štandard predmetov bol dodržaný. Prezenčná forma vyučovania na I. stupni bola obnovená od 07.04.2021. Po nástupe žiakov do škôl – počas adaptačného vzdelávania - učitelia so žiakmi zopakovali a upevnili učivo preberané počas dištančnej formy vzdelávania.
* II. stupeň: v mesiacoch september – časť októbra prebiehalo vzdelávanie štandardným spôsobom. Počas tohto obdobia boli žiaci priebežne hodnotení. Od 23.10.2020 sa žiaci začali vzdelávať dištančnou formou prostredníctvom aplikácie Zoom. Dištančná forma vzdelávania dodnes trvá. V tomto období učitelia učili a učia podľa časovo-tematických plánov, pričom obsahový štandard predmetov je dodržaný. Reálnu úroveň vedomostí, ktoré žiaci získali počas dištančného vzdelávania, bude možné overiť až po nástupe žiakov do školy.
* Škola neeviduje prípady, že by sa žiaci vôbec nezúčastňovali na dištančnom vyučovaní. Žiakov, ktorí sa z vážnych dôvodov nemohli zúčastňovať online vzdelávania, riešime priebežne - učivo a úlohy boli a sú posielané mailom rodičom a cez aplikáciu EduPage alebo pracovné listy si vyzdvihli žiaci (rodinní príslušníci) na vrátnici školy.

Zasadanie kvalifikovanou väčšinou hlasov prijalo:

**Uznesenie č. 2**

**Rada školy poveruje riaditeľa školy, p. Bernátha, v spolupráci s učiteľmi, zistiť úroveň vedomostí žiakov II. stupňa dosiahnutú počas dištančného vzdelávania po nástupe žiakov do školy.**

**K bodu 5. programu:**

* P. Gabaj sa zaujímal o to, akou formou sa bude zisťovať aktuálna úroveň vedomostí žiakov II. stupňa, o analýzu získaných údajov, o to aké dopady bude mať dištančné vzdelávanie na kvalitu vedomostí žiakov a na klasifikáciu žiakov.

P. riaditeľ odpovedal, že reálne vedomosti žiakov sa môžu zistiť po nástupe žiakov do školy. Každý učiteľ obsahový štandard naplnil a hodnotí to, čo prebral.

* P. Gabaj chcel vedieť, či je možné obdržať celoročné vyúčtovanie obedov zadarmo v ŠJ.

P. Medviďová odpovedala, že na konci šk. roka každý stravník obdrží vyúčtovanie. Koncom leta 2021 obedy zadarmo končia.

* P. Grondžák sa opýtal, či je vyučovanie v aplikácii Zoom vyhovujúce pre žiakov a učiteľov, nakoľko v rámci aplikácie Zoom je každá “online konferencia“, resp. vyučovacia hodina, časovo obmedzená. Existujú aj iné obdobné nástroje bez takýchto obmedzení, napr. MS Teams a pod..

P. Koyšová odpovedala, že počas dištančného vzdelávania nezaznamenala žiadne problémy u žiakov. Problémy nezaznamenali ani ďalšie kolegyne, čo bolo potvrdené vedením školy.

* P. Kmeťko, p. Medviďová, p Bernáth poďakovali učiteľom za prácu, ktorú odviedli a odvádzajú počas dištančného vzdelávania. P. Gabaj poďakoval učiteľom a rodičom za spoločné zvládnutie danej situácie.

**K bodu 6. programu:**

Predseda RŠ p. Zeman konštatoval, že program zasadnutia je vyčerpaný, poďakoval zúčastneným členom a ukončil zasadnutie Rady školy.

Túto zápisnicu spísala Zuzana Koyšová po ukončení zasadnutia z poznámok, ktoré si počas zasadnutia zaznamenala.

Bratislava, 15.04.2021 Bratislava, 15.04.2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zuzana Koyšová Martin Grondžák

zapisovateľka overovateľ zápisnice